

# **GRADSKO VIJEĆE**

# KLASA:612-01/19-01/03 ***P R I J E D L O G***

URBROJ:2186/18-02/1-19-3

Ludbreg, 07. lipnja 2019.

Na temelju članka 54. Zakona o ustanovama („Narodne novine“ 76/93, 29/97, 47/99,35/08), članka 9. Odluke o ustrojstvu Centra za kulturu i informiranje Dragutin Novak Ludbreg (“Službeni vjesnik Varaždinske županije” br. 9/2016) te članka 33. Statuta Grada Ludbrega (“Službeni vjesnik Varaždinske županije” br. 23/09, 17/13, 40/13-pročišćeni tekst, 12/18, 55/18-pročišćeni tekst) Gradsko vijeće Grada Ludbrega na svojoj 14. sjednici održanoj dana 07. lipnja 2019, godine,

**d o n o s i**

## Z A K LJ U Č A K

**o davanju prethodne suglasnosti na izmjene i dopune Statuta Centra za kulturu i informiranje Dragutin Novak Ludbreg**

### **I.**

Gradsko vijeće Grada Ludbrega daje prethodnu suglasnost na tekst izmjena i dopuna Statuta Centra za kulturu i informiranje Dragutin Novak Ludbreg u predloženome tekstu.

**II.**

Ovaj Zaključak stupa na snagu danom donošenja.

Predsjednik

Gradskoga vijeća

Grada Ludbrega:

Antun Šimić

**O B R A Z L O Ž E NJ E**

Gradsko vijeće Grada Ludbrega na svojoj 23. sjednici održanoj dana 11. ožujka 2016. godine donijelo je Odluku o ustrojstvu Centra za kulturu i informiranje Dragutin Novak Ludbreg koji je pravni sljednik Narodnog sveučilišta Općine Ludbreg odnosno Pučkog otvorenog učilišta Dragutin Novak Ludbreg.

S obzirom da je potrebno izvršiti određene izmjene i dopune ove Odluke, potrebno je sukladno ovim izmjenama i dopunama uskladiti i ostale akte ove ustanove – prije svega Statut.

Upravno vijeće Centra za kulturu i informiranje „Dragutin Novak“ Ludbreg je na svojoj sjednici održanoj 15.04.2019. godine, a sukladno ovlastima iz članka 9. Odluke o ustrojstvu i članka 23. Statuta Centra donijelo Odluku kojom predlaže osnivaču donošenje izmjena i dopuna Odluke o ustrojstvu te izmjene i dopune Statuta Centra.

Izmjene i dopune Statuta odnose se na usklađenje s Odlukom o izmjenama i dopunama Odluke o ustrojstvu odnosno usklađenja sa Zakonom o muzejima i Pravilnikom o proračunskom računovodstvu.

Člankom 9. Odluke o ustrojstvu Centra za kulturu i informiranje Dragutin Novak Ludbreg propisano je da Upravno vijeće, između ostalog, **donosi Statut Centra uz prethodnu suglasnost Gradskoga vijeća.**

Stoga se predlaže Gradskome vijeću Grada Ludbrega davanje prethodne suglasnosti na predloženi tekst izmjena I dopuna Statuta Centra za kulturu i informiranje Dragutin Novak Ludbreg, odnosno donošenje zaključka u predloženom tekstu.